Seletuskiri

Narva Linnavolikogu määruse “Reklaami paigaldamise kord Narva linnas” eelnõu

Narva Linnavolikogu määruse eelnõuga asendatakse alates 27.05.2004 Narvas kehtivat reklaami paigaldamise korda (Narva Linnavolikogu määrus nr 31/35). 

Määruse eelnõu uues redaktsioonis on tehtud muudatusi, mis arvestavad Põhiseaduse sätet, et igaühe omand on puutumatu (Põhiseadus § 32). See puudutab reklaami, mis paigaldatakse juriidiliste või füüsiliste isikute omandis olevatele hoonetele, rajatisele või maaaladele. Käesoleval juhul kohanduvad riigiseadused: Reklaamiseadus ja Maksukorralduse seadus.

Määruse eelnõu uues redaktsioonis on täpsustatud mõningad vajalikud sätted, et teha need ettevõtjatele arusaadavamaks ja mugavamaks, ning lisatud lõik reklaami paigaldamise erisuste kohta. See on reklaami paigaldamine muinsuskaitsealal asuvatel hoonetel, rajatistel ning ajaloolistel hoonetel paigaldatud mälestustahvlid; ravimi ja tervishoiuteenuse reklaami paigaldamine jms.

Määruse eelnõu uues redaktsioonis on mitu täiendust, on muudetud dokumendi vorm, näiteks:

	Narva Linnavolikogu 27.05.2004 

määruses nr 31/35:
	Määruse eelnõu uues redaktsioonis:

	1. Üldsätted

1.1 Käesolev kord sätestab reklaami paigaldamise ja mahavõtmise tingimused Narva linna haldusterritooriumil.


	§ 1. Korra reguleerimisala

(1)  Reklaami paigaldamise kord (edaspidi: Kord) määrab kindlaks reklaamikandjate ja reklaami paigaldamise tingimused Narva linna haldusterritooriumil, sh 

1)  hoonetele, rajatistele ja maaaladele sh muinsuskaitsealal asuvatele hoonetele, rajatistele ning ajaloolistele hoonetele paigaldatud mälestustahvlitele, arvestades Muinsuskaitseseaduse § 24 lõikest 1 tulenevaid kitsendusi; 

2)  registreeritud ühistransportidele.


	1.2 Käesolevas korras kasutatakse mõisteid “Reklaamimaksu” määruses toodud tähenduses.
	§ 2. Mõisted

Käesolevas Korras kasutatakse mõisteid Reklaamimaksumääruses toodud tähenduses ning samuti:

1)  reklaam – reklaam reklaamiseaduse tähenduses ning liiklusväline teabevahend teeseaduse § 34 lõike 1 mõistes;

2)  reklaamikandjad – reklaami ja kuulutuste paigaldamiseks kasutatav: 

- alus, seadeldis (seinapannood, konsoolid, transparendid, jms), mis paigaldatakse hoonetele ja rajatistele; 
- konstruktsioon (reklaamipostid, -tahvlid, treilerid, lipuvarras jms), mis paigaldatakse maaaladele;

- registreeritud ühistransport;
3)  reklaami avalikustaja – reklaami avalikustaja reklaamiseaduse järgi;

4)  reklaami paigaldusluba – Narva Linnavalitsuse (edaspidi: Linnavalitsus) kinnitatud vormis Narva Linna Arenduse ja Ökonoomika Ameti (edaspidi: Amet) poolt välja antud luba reklaamikandjate ja/või reklaami ja kuulutuste paigaldamiseks: 

- reklaamikandjatele, mis pannakse Narva linna omandis olevatele hoonetele ja rajatistele sh muinsuskaitsealal asuvatele hoonetele ja rajatistele ning ajaloolistele hoonetele, kuhu on paigaldatud mälestustahvlid;
- reklaamikandjatele, mis paigaldatakse Narva linna omandis või valduses olevatele maaaladele;

- registreeritud ühistranspordile;
5)  raamatupidamise andmebaasis maksumaksja reklaami registreerimise tunnistus (edaspidi: Registreerimistunnistus) - Linnavalitsuse kinnitatud vormis Ameti poolt välja antud tunnistus reklaami avalikustajale raamatupidamise andmebaasis maksumaksja reklaami registreerimise kohta reklaamikandjate ja/või reklaami ja kuulutuste paigaldamiseks:

- reklaamikandjatele, mis paigaldatakse füüsiliste või juriidiliste isikute omandis olevatele hoonetele, rajatistele ja maaaladele 
6)  linnateabe reklaamialus – Narva linnale kuuluvad või reklaami avalikustaja paigaldatud  reklaamikandjad, mis on tervikuna või osaliselt ette nähtud muuseumide, kunstinäituste, teatrietenduste, filmide, laulu- ja tantsupidude, kultuuri-, spordi- ja heategevusürituste ning linnakodanike reklaami ja kuulutuste väljapanekuks.



	1.3 Reklaami paigaldamine on lubatud reklaami paigaldusloa (edaspidi – paigaldusloa) alusel, mis väljastab Narva Linna Arenduse ja Ökonoomika Amet (edaspidi – Arenduse ja Ökonoomika Amet). 
	§ 3.  Reklaamikandjate ja reklaami paigaldamine

(1)  Reklaam paigutatakse ainult reklaamikandjatele.

(2)  Reklaamikandjad ja/või reklaam, mis paigaldatakse Narva linna omandis või valduses olevatele hoonetele, rajatistele ja maaaladele, on lubatud Ameti poolt väljastatud paigaldusloa alusel. 
(5)  Teistel käesoleva Korra lõike 2 § 3 märkimata juhtudel on reklaamikandjaid ja/või reklaami lubatud paigaldada Ameti poolt väljastatud registreerimistunnistuse alusel. 



jms

Linna peaarhitekti, vanemspetsialisti, inspektori ajaloo alal (Arhitektuuri ja Linnaplaneerimise Amet), teedeteenistuse inspektori, liikluskorralduse spetsialisti (Linnavara- ja Majandusamet), linnaarstiteenistuse ning Narva Linna Arenduse ja Ökonoomika Ameti juristi märkusi ja täiendusi reklaami paigaldamise korra eelnõu kohta on arvestatud.

Seoses ülaltooduga palun võtta määrus “Reklaami paigaldamise kord Narva linnas” vastu uues redaktsioonis.

Galina Smolina

Narva Linna Arenduse ja Ökonoomika Amet

peaspetsialist

